**میل ایم آئی-1** سوویت یونین کی جانب سے تیار کردہ تین چار سیٹوں والا لائٹ یوٹیلیٹی ہیلی کاپٹر تھا۔ یہ اس سیریل پروڈکشن میں داخل ہونے والا پہلا سوویت ہیلی کاپٹر تھا جو 1950ء میں سروس میں داخل ہوااور اسے پہلی بار 1951 کے سوویت ایوی ایشن ڈےکے موقع پرتوشینو میں نمائش کے لیے پیش کیا گیا۔

تیاری
-----

میخائل مل نے 1930ء سے پہلے روٹری پروں والے جہاز پر کام شرو ع کیا تھا لیکن **میل ایم آئی-1** ان کا پہلا پروڈکشن ہیلی کاپٹر تھا جس کا آغاز انھوں نے 1946ءمیں **EG-1** کے تحت شروع کیا۔ ایک حتمی ڈیزائن کا نام **GM-1** یعنی (Gyelikopter Mila) ۔

سوویت انجینئرز نے مکمل طور پر اصل ڈیزائن بنانے کی کوشش کی لہٰذا انھوں نے فاصلاتی عمودی اور افقی قلابے کے ساتھ ایک روٹر ہب بنایا ، اس ڈیزائن نے ہیلی کاپٹر کنٹرول کی کارکردگی میں اضافہ کیا اور یہ امریکی ہیلی کاپٹروں پر استعمال ہونے والے ڈیزائن سے کہیں زیادہ آسان تھا۔ اس پروٹوٹائپ کی پہلی پرواز 20 ستمبر 1948ءکو پائلٹ میخائل بائیکالوف نے بھری۔1949ءمیں اس کی سرکاری سطح پر آزمائش کی گئی،۔ آزمائشی پروازوں کے دوران دو عدد ہیلی کاپٹروں کے گر کر کریش ہونے کے باوجود یہ ڈیزائن کامیاب رہا جسے بعد ازاں **میل ایم آئی-1** کا نام دے کر سرکار کی جانب سے باقاعدہ پروڈکشن کا حکم دے دیا گیا۔

### پیداوار

ابتدائی طور پر اس کی محدود پیداوار کے تحت صرف ایسی 15 مشینوں کی پہلی سیریز 21 فروری 1950ءکو ماسکو میں فیکٹری نمبر 3 کو آرڈر کی گئی تھی جسے 1951ء کو جوزف اسٹالن کو پیش کرنے کے بعد ہی اس کی پیداوار بڑھانے کا فیصلہ کیا۔

* 1952ء تا 1953ء میں قازان میں **30** عدد **میل ایم آئی-1** تیار کیے گئے۔
* 1954ءسےاورنبرگ میں تیاری شروع کی گئی۔
* 1956ء سے روستوف موجودہ روستورتول میں بڑے پیمانے پر تیاری شروع ہوئی۔

ڈیزائن میں جدت
--------------

اس دور میں جب روٹر ٹیکنالوجی میں تبدیلی ہو رہی تھی تو اس ہیلی کاپٹر کے ڈیزائن میں تبدیلی موضوع بحث بنی ہوئی تھی۔

### میل ایم آئی-1 T

جس میں **Mi-1 T** ماڈل میں جدت لانے سے اوورہالنگ کے درمیان کا دورانیہ 300 گھنٹے تک بڑھا دیا گیا ۔ اس ماڈل کےنام میں **T** کا استعمال 300 سو گھنٹوں کے اضافے کی وجہ سے کیا گیا کیوں کہ روسی زبان میں trekhsotchasovoi کا مطلب 300 سو گھنٹے ہے اس لیے اس کا پہلا انگریزی حرف **T** اٹھا کے اس ماڈل کے نام میں شامل کی گیا جس سے یہ میل ایم آئی-1 سے **میل ایم آئی-1 T** کہلایا گیا۔

اس ویرینٹ میں اضافی آپریشنل آلات بشمول مکمل ریڈیو اور بلائنڈ فلائنگ آلات شامل تھے اور زیادہ قابل اعتماد انجن AI-26V نصب کر دیا گیا۔

### میل ایم آئی-1 A

1957 میں ڈیزائن میں مزید جدت لائی گئی اور اس کی اڑان کے گھنٹے 300 سے بڑھا کر600 کر دیے گئےاور اس ماڈل کا نام **Mi-1 A** رکھا گیا۔جس میں ایک 160 L کے بیرونی ایندھن کے ٹینک کے لیے مزید قابل بھروسا انتظامات شامل تھے۔

جوں جوں پیداور بڑھتی گئی ساتھ ہی ساتھ جدت لانے سے دورانیہ ایک ہزار گھنٹوں سے بڑھا کر تین ہزار گھنٹے تک کر دیا گیا۔

### میل ایم آئی-1 M

1957 میں ایک نئی بڑی قسم، **Mi-1M** نے ایک بڑھا ہوا کیبن اور زیادہ طاقتور **AI-26VF** انجن متعارف کرایا، جس نے پائلٹ کے پیچھے ایک بینچ پر تین مسافروں کی گنجائش بڑھا دی۔ کیبن کی اونچائی 1.22 سے 1.26 میٹر اور چوڑائی 1.01 سے 1.2 میٹر تک بڑھ گئی۔ ایک نمایاں فرق ترچھے کی بجائے افقی نیچے کی کھڑکیوں کی لکیر تھی، جس میں پیچھے کی طرف بڑی کھڑکیاں تھیں اور ایک کم نوکیلی فیوز لاج کے ساتھ ناک تھی۔ اس میں زخمی یا میل کے لیے دو بیرونی طرف والے کیپسول بھی لگائے جا سکتے ہیں۔

### میل ایم آئی-1 U

1961 میں ایک مسلح اینٹی ٹینک ویرینٹ **Mil Mi-1 MU** کے ٹرائلز کیے گئے تھے، یہ پہلا سوویت حملہ آور جنگی ہیلی کاپٹر تھا، لیکن یہ ایک چھوٹا پے لوڈ ہونے اور بنیادی قسم کی پیداوار بند ہونے کی وجہ سے پیداوار میں داخل نہیں ہوا۔

مشاق ورژن ہیلی کاپٹر
--------------------

سوویت یونین میں تمام قسموں میں سے 1,000 سے زیادہ ہیلی کاپٹرز تیار کیے گئے تھے، بشمول مشاق یعنی ڈوئل کنٹرول ٹرینرز کا ایک تناسب (U لاحقہ کے ساتھ): **Mi-1U, TU, AU, MU** , ایک ٹرینی کے پیچھے بیٹھا ہوا انسٹرکٹر۔ جس ماڈل کا ہیلی کاپٹر ہوتا اس کے نام کے ساتھ ٹرینی ہیلی کاپٹر کے **U** کا اضافہ دے دیا گیا۔

استعمال کنندگان
---------------

 افغانستان
* افغان فضائیہ

 البانیا
البانیہ فضائیہ
 الجزائر
* الجزائر فضائیہ

 بلغاریہ

* بلغاریہ فضائیہ

ابتدائی تین سیٹوں والا میل ایم آئی-1 ورژن
 چین

* پیپلز لبریشن آرمی ایئر فورس

 کیوبا
* کیوبا فضائیہ

چیکو سلوواکیہ

* چیکو سلوواکیہ فضائیہ

 مشرقی جرمنی
* مشرقی جرمن فضائیہ

 مصر
* مصری فضائیہ

 فن لینڈ
* فن لینڈ فضائیہ

 فرانس

* فرانسیسی فضائیہ

ہنگری
* ہنگری فضائیہ

 انڈونیشیا
* انڈونیشین فضائیہ

 عراق
* عراقی فضائیہ

 منگولیا
* منگولین فضائیہ

میل ایم آئی-1 زخمیوں کے کیپسول کے ساتھ 
 شمالی کوریا
* شمالی کورین فضائیہ

 پولینڈ
* پولش فضائیہ

 رومانیہ
* رومانین فضائیہ

 سوویت یونین
* سوویت اتحاد فضائیہ

 سوریہ
* شامی فضائیہ

 متحدہ عرب جمہوریہ
* متحدہ عرب جمہوریہ فضائیہ

 ویت نام
* ویتنامی فضائیہ

 یمن
* یمنی فضائیہ

حوالہ جات
---------

|  |  |
| --- | --- |
| معلومات کتب خانہ | 
* ایل سی سی این: sh85084650

 |

1. ↑  Jakubovich, Nikolay. *Boevye vertolety Rossii. Ot "Omegi" do "Alligatora"*. Moscow, Yuza & Eksmo, 2010, آئی ایس بی این 978-5-699-41797-1

, pp.30-33.
2. 1 2  "1971 Military Helicopter Market Pg. 575"۔ Flightglobal Insight۔ اخذ شدہ بتاریخ 21 اکتوبر 2014
3. 1 2  "1972 Military Helicopter Market Pg. 749"۔ Flight۔ اخذ شدہ بتاریخ 21 اکتوبر 2014
4. ↑  "1971 Military Helicopter Market Pg. 576"۔ flight۔ اخذ شدہ بتاریخ 21 اکتوبر 2014
5. 1 2  "WORLD HELICOPTER MARKET 1967"۔ Flightglobal Insight۔ 1967۔ اخذ شدہ بتاریخ 21 اکتوبر 2014
6. ↑  "1973 World Air Forces pg. 144"۔ flight۔ اخذ شدہ بتاریخ 21 اکتوبر 2014
7. 1 2  "1971 Military Helicopter Market Pg. 577"۔ Flightglobal Insight۔ 2014۔ اخذ شدہ بتاریخ 21 اکتوبر 2014
8. ↑  "1971 Military Helicopter Market Pg. 578"۔ flight۔ اخذ شدہ بتاریخ 21 اکتوبر 2014
9. ↑  "Perjalanang Sang Legendaris - TNI Angkatan Udara" – www.facebook.com سے
10. ↑  "Helicopter World Market 1967"۔ flight۔ اخذ شدہ بتاریخ 21 اکتوبر 2014
11. ↑  "1971 Military Helicopter Market Pg. 579"۔ flight۔ اخذ شدہ بتاریخ 21 اکتوبر 2014
12. ↑  "1972 Military Helicopter Market Pg. 752"۔ flight۔ اخذ شدہ بتاریخ 21 اکتوبر 2014
13. ↑  "1971 Military Helicopter Market Pg. 580"۔ Flightglobal Insight۔ 2014۔ اخذ شدہ بتاریخ 21 اکتوبر 2014
14. ↑  "1973 World Air Forces pg. 155"۔ flight۔ اخذ شدہ بتاریخ 21 اکتوبر 2014
15. 1 2  "WORLD HELICOPTER MARKET 1967 pg. 65"۔ Flightglobal Insight۔ 1967۔ اخذ شدہ بتاریخ 21 اکتوبر 2014
16. ↑  "Helicopter World Market 1968 pg. 55"۔ flight۔ اخذ شدہ بتاریخ 21 اکتوبر 2014
17. ↑  "1971 Military Helicopter Market Pg. 581"۔ flight۔ اخذ شدہ بتاریخ 21 اکتوبر 2014
18. ↑  "Helicopter World Market 1967 pg. 71"۔ flight۔ اخذ شدہ بتاریخ 21 اکتوبر 2014